Държавен вестник, бр. 99, 2009 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  99
средство и с дейността, за която се използва, 
като водните коридори, които пресичат аквато­
рията на охраняемите морски плажове, не могат 
да бъдат с широчина, по-малка от 30 метра.
(3) Не се допуска навлизането на лица, 
неползващи плавателно средство или водно­
атракционна услуга, в зоните за предоставяне 
на водноатракционни услуги и в коридорите 
за водни спортове по ал. 1.
(4) Лицата по чл. 27, ал. 1 са длъжни да 
обозначат с ясно видими плаващи знаци, 
одобрени от Изпълнителна агенция „Морска 
администрация“, водни коридори с широчина, 
не по-малка от 20 м, и с дължина 200 м след 
зоната за къпане, които служат за влизане и 
излизане в зоната на спортни моторни плава­
телни средства. 
(5) Движението на моторни плавателни 
средства във водните коридори се извършва при 
скорост, не по-висока от 5 възела, или 9 км/ч. 
Не се допуска разминаване на плавателните 
средства в коридора.
(6) Ветроходните плавателни средства се 
използват на разстояние, не по-малко от 100 
м от обозначената зона за къпане.
(7) Моторните плавателните средства се 
използват на разстояние, не по-малко от 200 
м от обозначената зона за къпане.
(8) Плавателните средства, задвижвани с 
човешка сила, се използват до 200 м от зоната 
за къпане. 
Чл. 34. Лицата по чл. 27, ал. 1 са длъжни:
1. да осигурят в зоната за предоставяне 
на водноатракционни услуги моторна лодка, 
способна да развие скорост, не по-малка от 
12 възела, снабдена със спасителни и пожаро­
гасителни средства, санитарен и превързочен 
материал и кръгъл спасителен пояс с въже 
с дължина 30 м, съгласно законните разпо­
реждания на Изпълнителна агенция „Морска 
администрация“. На бордовете на лодката се 
изписва с ясно различими букви надписът: 
„СПАСИТЕЛНА ЛОДКА“ на български и 
английски език;
2. да осигурят безопасното използване на 
плавателните средства за спорт, туризъм и 
развлечения в зоната за предоставяне на вод­
ноатракционни услуги съгласно указанията и 
правилата по чл. 29;
3. да съхраняват плавателните средства за 
спорт, туризъм и развлечения, предоставящи 
се за ползване в зоната за предоставяне на 
водноатракционни услуги, така че да не се 
допусне нерегламентираното им използване;
4. да оборудват джетовете, които отдават 
под наем, с дистанционна система за автома­
тично спиране от разстояние най-малко 1000 
м (CONTROL PANEL), която се използва, в 
случай че ползвателите създават рискови ситу­
ации за сигурността на лицата и плавателните 
средства в района;
5. да не допускат използването на джетове, 
които не са оборудвани със система за авто­
матично спиране (QUICK STOP), гарантираща 
спирането на машината, в случай че водачът 
падне във водата;
6. да не предоставят водноатракционни услу­
ги и да забраняват движението на плавателни 
средства за спорт, туризъм и развлечения при 
неблагоприятни хидрометеорологични условия, 
както и преди изгрев и след залез слънце, от 
техните зони за предоставяне на водноатрак­
ционни услуги.
Чл. 35. (1) Лицата по чл. 27, ал. 1 не могат 
да забранят използване на коридорите на зоната 
за предоставяне на водноатракционни услуги 
от плавателни средства, които не са вписвани 
в дневник за вписване на плавателни средства.
(2) Собствениците/ползвателите на плава­
телно средство по ал. 1 са длъжни да спазват 
действащите в тази зона за предоставяне на 
водноатракционни услуги правила и указания 
за безопасност.
Раздел V
Административнонаказателни разпоредби
Чл. 36. За нарушения на наредбата виновните 
лица се наказват по чл. 121, ал. 3 от Закона 
за морските пространства, вътрешните водни 
пътища и пристанищата на Република България.
Чл. 37. (1) Актовете за установяване на на­
рушенията се съставят от длъжностни лица на 
Изпълнителна агенция „Морска администрация“.
(2) Наказателните постановления се издават 
от изпълнителния директор на Изпълнителна 
агенция „Морска администрация“ или от упъл­
номощени от него длъжностни лица.
(3) Установяването на нарушенията, издава­
нето, обжалването и изпълнението на наказа­
телните постановления се извършват по реда 
на Закона за административните нарушения и 
наказания.
Допълнителна разпоредба
§ 1. По смисъла на наредбата:
1. „Водноатракционни услуги“ са услуги, 
свързани с използване на плавателни средства за 
спорт, туризъм и развлечение срещу заплащане.
2. „Джет“ е моторно плавателно средство за 
спорт, туризъм и развлечение с твърд корпус 
и водометен движител с мощност над 15 kW.
3. „Зона за предоставяне на водноатракционни 
услуги“ е определен, подходящо организиран 
участък от плажната ивица на морския бряг, 
нанесен в схемата за разположение на обектите 
в съответствие с договора за концесия или за 
наем, с прилежаща обозначена водна площ, в 
който концесионерът или наемателят осъщест­
вява водноатракционна дейност с използване 
на плавателни средства за спорт, туризъм и 
развлечения.
4. „Коридор“ е обозначена с плаващи знаци 
част от крайбрежното морско пространство, 
започваща от брега, преминаваща през зона­
та за къпане и достигаща навътре в морето 
до определена дистанция от брега съобразно 
целите, за които се използва. 
5. „Свободна практика“ е разрешение за яхта, 
пристигаща от международно плаване, да плава 
крайбрежно, а нейният екипаж и пътници да 
слязат на брега и да се движат свободно на 
територията на Република България.